ઉત્તરપ્રદેશના સહરાનપુરમાંની ભીમ સેનાએ દલિત અધિકારોની માંગણીની ચળવળને ફરીથી પૃષ્ઠભૂમિ પર લાવી છે. ખરેખર કહીએ તો, આ સેનાને દલિત સમાજના વૈકલ્પિક રાજકારણ તરીકે જોવામાં આવે છે. તેમ છતાં, આ જૂથ ખરેખર તો આખા ભારતમાં વિસ્તરેલ આંબેડકરી અધિકારોની ચળવળોની પરંપરાનો એક ભાગ છે. ભીમ સેનાનો જન્મ ૧૯૬૮ માં આંબેડકરની ૭૭મી જન્મજયંતિએ ગુલબર્ગ, કર્ણાટકમાં થયો હતો. આ સેનાની રચના નિઝામના સમયના હૈદરાબાદમાં આંબેડકરી દલિત આગેવાન બી શ્યામ સુંદરે કરી હતી. ભીમ સેના એ સમાનતા અને સ્વરક્ષણ મેળવવા માટેની એક સ્વયંસેવક સંગઠિત દળ હતી. ખૂબ ઝડપથી તે દલિતો વિરુદ્ધ અત્યાચાર કરનાર લોકોમાં ભય ફેલાવવામાં સફળ નીવડી. શ્યામ સુંદરને નિઝામના હૈદરાબાદમાં નાગરિકોનું સૌથી શ્રેષ્ઠ એવું ખુસરો-એ- ડેક્કનનું સન્માન મળેલું હતું. તેમણે દલિતો એ મૂળ ભારતીય (ભારતના મૂળ નિવાસી) છે એ વિચારનો પ્રસાર કર્યો.